ભાવનગરઃ ભાવનગર-રાજકોટ ધોરી માર્ગ પર રંઘોળા નજીક છઠ્ઠી માર્ચે મંગળવારે સવારે જાન લઈ જતી ટ્રક પુલ પરથી ખાબકતાં 31 જાનૈયાનાં મૃત્યુ થયાં હતાં. પાલિતાણા પંથકના અનીડા (કુંભણ) ગામથી જાન ગઢડા (સ્વામીના) પંથકના ટાટમ ગામે જઈ રહી હતી ત્યારે આ અકસ્માત થયો હતો. અનીડા સહિત વિવિધ આઠ ગામનાં 31 જાનૈયાઓનાં મૃત્યુ થયાં હતાં. ગુજરાત સરકાર દ્વારા મૃતકોનાં સગાંને ચાર-ચાર લાખ રૂપિયાની સહાય કરવામાં આવી છે.